ക്രൂരമര്ദ്ദനത്തിന് ഇരയായി, കൊലപ്പെടുത്തിയത് ശ്വാസം മുട്ടിച്ച്, സിന്ധുവിന്റെ പോസ്റ്റുമോര്ട്ടം റിപ്പോര്ട്ട് പുറത്ത് Latest ഇടുക്കി പണിക്കന്കുടിയില് സിന്ധുവിനെ കൊലപ്പെടുത്തിയത് ശ്വാസം മുട്ടിച്ചെന്ന് പോസ്റ്റുമോര്ട്ടം റിപ്പോര്ട്ട്. മൃതദേഹത്തിന് മൂന്നാഴ്ച പഴക്കമുണ്ട്. വിശദമായ പോസ്റ്റുമോര്ട്ടം റിപ്പോര്ട്ട് രണ്ട് ദിവസത്തിനകം കിട്ടുമെന്ന് പൊലീസ് അറിയിച്ചു. കേസില് പ്രതിയെന്ന് സംശയിക്കുന്ന മാണിക്കല് ബിനോയിക്കായി പൊലീസ് സംസ്ഥാനത്തിന് അകത്തും പുറത്തും അന്വേഷണം ഊര്ജിതമാക്കിയിട്ടുണ്ട്. കൊല്ലപ്പെട്ട സിന്ധു ക്രൂരമര്ദ്ദനത്തിന് ഇരയായിരുന്നു എന്ന് പോസ്റ്റുമോര്ട്ടം റിപ്പോര്ട്ടിലെ പ്രാഥമിക വിവരങ്ങള് വ്യക്തമാക്കുന്നുണ്ട്. മര്ദ്ദനത്തില് സിന്ധുവിന്റെ വാരിയെല്ലുകള് പൊട്ടി. ശരീരത്തില് മര്ദനമേറ്റത്തിന്റെ നിരവധി പാടുകളും ഉണ്ട്. പ്ലാസ്റ്റിക് കവര് ഉപയോഗിച്ച് മുഖം മൂടി ശ്വാസം മുട്ടിച്ചാണ് കൊലപ്പെടുത്തിയതെന്നാണ് പൊലീസിന്റെ നിഗമനം. ഇടുക്കി ഡി.വൈ.എസ്.പിയുടെ നേതൃത്വത്തില് മൂന്ന് സംഘങ്ങളായാണ് പൊലീസിന്റെ അന്വേഷണം. മൊബൈല് ടവര് ലൊക്കേഷന് വിവരങ്ങളുടെ അടിസ്ഥാനത്തില് കേരളത്തിലും തമിഴ് നാട്ടിലും പൊലീസ് തെരച്ചില് നടത്തുന്നുണ്ട്. ആഗസ്റ്റ് 12ന് കാണാതായ സിന്ധു ബാബുവിനെ കഴിഞ്ഞ വെള്ളിയാഴ്ചയാണ് അയല്വാസി ബിനോയുടെ അടുക്കളയില് കുഴിച്ച് മൂടിയ നിലയില് കണ്ടെത്തിയത്. English Summary : sindhu killed by suffocation postmortem report out